Έκθεση Διοικητικού Συμβουλίου  – 30 Ιουνίου 2024 
 
13 
 
 
Οργανωτική Δομή του Ομίλου  
Ο Διευθύνων Σύμβουλος (Chief Executive Officer, «CEO»), σε συνεργασία με τα μέλη της Εκτελεστικής Επιτροπής του Ομίλου, 
είναι ο ανώτερος φορέας λήψης αποφάσεων, βάσει των οποίων παρακολουθείται και αξιολογείται η απόδοση του κάθε τομέα. O 
Όμιλος διαχειρίζεται τις δραστηριότητές του μέσω των ακόλουθων τομέων:  
Λιανική Τραπεζική – περιλαμβάνει τους πελάτες μαζικής τραπεζικής, Affluent, Μικρές Επιχειρήσεις, τη Διεθνή Επιχειρηματική 
Μονάδα (International Business Unit , «IBU»), τις κύριες δραστηριότητες του Δημοσίου Τομέα, καθώς και τους διαύλους 
τραπεζικής δραστηριότητας (π.χ. υποκαταστήματα, ηλεκτρονικά υποκαταστήματα, ΑΤΜ κ.λπ.). 
Επιχειρηματική Τραπεζική – περιλαμβάνει τις εργασίες και τα μεγέθη Μεγάλων Επιχειρήσεων, Ναυτιλίας, Μικρομεσαίων 
Επιχειρήσεων («ΜΜΕ») και των κύριων δραστηριοτήτων του Αγροτικού τομέα.  
Piraeus Financial Markets («PFM») – περιλαμβάνει τις εργασίες που σχετίζονται με αγορές ομολόγων, συναλλάγματος 
χρηματαγορών και λοιπές δραστηριότητες διαχείρισης διαθεσίμων (μέρος των οποίων είναι και η διαχείριση του επιτοκιακού 
περιθωρίου των εργασιών της Τράπεζας), καθώς και Θεσμικούς πελάτες.  
Λοιπά – περιλαμβάνει όλες τις διοικητικές δραστηριότητες που δεν κατατάσσονται σε κάποιο συγκεκριμένο πελατειακό τομέα, τη 
διαχείριση ακίνητης περιουσίας, τις δραστηριότητες διαχείρισης περιουσίας και περιουσιακών στοιχείων (Wealth & Asset 
Management, «WAM»), ορισμένες συμμετοχές του Ομίλου, και τις χρηματοδοτικές ενέργειες βάσει αποφάσεων της Επιτροπής 
Ενεργητικού και Παθητικού (Asset and Liability Management Committee, «ALCO»).  
NPE Management Unit («NPE MU») – περιλαμβάνει τη διαχείριση των ΜΕΑ που δεν θεωρείται κύρια δραστηριότητα, ανεξάρτητα 
από το ποιός διαχειρίζεται τα δάνεια (ο Όμιλος ή άλλη εταιρεία). Επιπλέον, μετά την αποαναγνώριση των τιτλοποιημένων 
χαρτοφυλακίων Phoenix, Vega I, II, III, Sunrise I, ΙΙ, και IIΙ, ο εν λόγω επιχειρηματικός τομέας περιλαμβάνει επίσης τους τίτλους 
υψηλής εξοφλητικής προτεραιότητας και τους τίτλους μειωμένης εξασφάλισης που εκδίδονται από τα οχήματα ειδικού σκοπού 
και διακρατούνται από τον Όμιλο. Επίσης, περιλαμβάνονται τα έξοδα για τη διαχείριση των ΜΕΑ του Ομίλου. Επιπλέον, ο εν λόγω 
τομέας περιλαμβάνει ορισμένους συμμετοχικούς τίτλους, που ταξινομούνται στα χαρτοφυλάκια των χρηματοοικονομικών μέσων 
που επιμετρώνται στην εύλογη αξία μέσω των λοιπών συνολικών εσόδων (Fair Value through other comprehensive income, 
«FVTOCI») ή των χρηματοοικονομικών μέσων αποτιμώμενων σε εύλογες αξίες μέσω αποτελεσμάτων (Fair value through profit or 
loss, «FVTPL») καθώς και ορισμένες συγγενείς εταιρείες (π.χ Strix Asset Management Ltd, Strix Holdings LP and Strix Holdings ΙΙ 
LP). 
Οι επιχειρηματικοί τομείς περιλαμβάνουν εσωτερικούς επιμερισμούς εσόδων και εξόδων με βάση μια εσωτερικά εγκεκριμένη 
μεθοδολογία. Αυτές οι κατανομές περιλαμβάνουν, μεταξύ άλλων, τα κόστη ορισμένων υποστηρικτικών υπηρεσιών και λειτουργιών 
στο βαθμό που μπορούν να αποδοθούν στους επιχειρηματικούς τομείς αναφοράς. Τέτοιες κατανομές γίνονται σε συστηματική και 
συνεπή βάση και εμπεριέχουν έναν βαθμό υποκειμενικότητας. Τα κόστη που δεν κατανέμονται σε επιχειρηματικούς τομείς 
περιλαμβάνονται στο επιχειρηματικό κέντρο (αναφέρονται στον επιχειρηματικό τομέα «λοιπά»). 
Όπου απαιτείται, τα ποσά εσόδων και εξόδων που παρουσιάζονται, περιλαμβάνουν τα αποτελέσματα της χρηματοδότησης μεταξύ 
τομέων μαζί με τις συναλλαγές μεταξύ εταιρειών και μεταξύ επιχειρήσεων. Όλες οι ενδοομιλικές συναλλαγές μεταξύ 
επιχειρηματικών τομέων πραγματοποιούνται σε συνήθεις όρους αγοράς και οι συναλλαγές και τα υπόλοιπα μεταξύ των τομέων 
απαλείφονται εντός των σχετικών τομέων. 
 
Εξέλιξη μεγεθών και αποτελεσμάτων του Ομίλου κατά το 1ο εξάμηνο του 2024 
Ο Όμιλος κατέχει συστημική θέση στην Ελληνική τραπεζική αγορά ως προς το σύνολο των στοιχείων ενεργητικού, τα οποία 
ανέρχονται σε € 76,6 δισ. την 30η Ιουνίου 2024. Ο Όμιλος κατέχει το πιο εκτεταμένο αποτύπωμα στην Ελλάδα με 371 καταστήματα 
(και επιπρόσθετα 15 καταστήματα σε 2 χώρες στο εξωτερικό) και μία ευρεία πελατειακή βάση 6 εκατομμυρίων ενεργών πελατών.